2020. gada 20. oktobrī Noteikumi Nr. 644

Rīgā (prot. Nr. 62 15. §)

**Grozījumi Ministru kabineta 2017. gada 7. februāra noteikumos Nr. 74 "Jaunuzņēmumu atbalsta programmu pieteikšanas un administrēšanas kārtība"**

Izdoti saskaņā ar

Jaunuzņēmumu darbības atbalsta likuma

13. panta otro daļu,

17. panta otro daļu un

21. panta trešo daļu

Izdarīt Ministru kabineta 2017. gada 7. februāra noteikumos Nr. 74 "Jaunuzņēmumu atbalsta programmu pieteikšanas un administrēšanas kārtība" (Latvijas Vēstnesis, 2017, 44. nr.; 2018, 123. nr.; 2019, 240. nr.) šādus grozījumus:

1. Svītrot 3.1.2. apakšpunktu.

2. Svītrot 3.1.4. apakšpunktu.

3. Papildināt noteikumus ar 3.1.9., 3.1.10., 3.1.11., 3.1.12. un 3.1.13. apakš­punktu šādā redakcijā:

"3.1.9. dokumentus, kas apliecina jaunuzņēmuma saistību ar tā norādīto mātes vai meitas sabiedrību;

3.1.10. izziņu, ko izsniegusi tāda ārvalsts nodokļu administrācija, kurā jaunuzņēmuma mātes vai meitas sabiedrība ir rezidents, un kas apliecina, ka jaunuzņēmuma mātes vai meitas sabiedrības nodokļu parāds pieteikuma iesniegšanas dienā vai 30 dienu laikā pirms pieteikuma iesniegšanas dienas nepārsniedz Jaunuzņēmumu darbības atbalsta likuma 4. panta otrās daļas 2. punktā noteikto apmēru;

3.1.11. dokumentus, kas apliecina jaunuzņēmuma mātes vai meitas sabiedrības atbilstību Jaunuzņēmumu darbības atbalsta likuma 4. panta otrās daļas 3. punktam;

3.1.12. atzinumu no jaunuzņēmumus pārstāvošajām organizācijām, kurā tās pamato jaunuzņēmuma atbilstību Jaunuzņēmumu darbības atbalsta likuma 1. panta 4. un 5. punktam (ja attiecināms);

3.1.13. ja plāno veikt atbalsta kumulāciju, ievērojot Jaunuzņēmumu darbības atbalsta likuma 9. panta trešajā daļā minēto, informāciju par plānoto un piešķirto komercdarbības atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu."

4. Papildināt 3.2.1. apakšpunktu aiz skaitļa un vārda "4. panta" ar vārdiem "pirmās daļas".

5. Papildināt noteikumus ar 3.2.4. apakšpunktu šādā redakcijā:

"3.2.4.  jaunuzņēmuma mātes vai meitas sabiedrība atbilst Jaunuzņēmumu darbības atbalsta likuma 4. panta otrajā daļā minētajām prasībām, ja šo noteikumu 3.2.1. apakšpunktā minētais ieguldījums veikts tajā;".

6. Papildināt 3.3. apakšpunktu aiz vārda "jaunuzņēmuma" ar vārdiem "vai tā mātes vai meitas sabiedrības".

7. Papildināt noteikumus ar 4.3. apakšpunktu šādā redakcijā:

"4.3. informāciju, kas apliecina jaunuzņēmuma atbilstību *de minimis* atbalsta nosacījumiem."

8. Aizstāt 6.5. apakšpunktā vārdus "investora ieguldījumi vai to attiecīgā investora kapitāla daļu turētāju ieguldījumi" ar vārdiem "investora kapitāla daļu turētāju ieguldījumi".

9. Aizstāt 9. punktā vārdus "pasts@liaa.gov.lv" ar vārdiem "[liaa@liaa.gov.lv](mailto:liaa@liaa.gov.lv)".

10. Papildināt III nodaļu ar 11.1 punktu šādā redakcijā:

"11.1 Ja jaunuzņēmums ir iesniedzis pieteikumu dalībai atbalsta programmās, bet nav saņēmis agrīnas stadijas riska kapitāla ieguldījumu, administrējošā iestāde var pieprasīt atzinumu no jaunuzņēmumus pārstāvošajām organizācijām par jaunuzņēmuma atbilstību Jaunuzņēmumu darbības atbalsta likuma 1. panta 5. punkta prasībām."

11. Aizstāt 27. punktā vārdus "Ja finansējuma saņēmējs ir pārkāpis" ar vārdiem "Ja ir pārkāptas".

12. Izteikt 1. pielikuma 1.3. apakšpunktu šādā redakcijā:

|  |  |  |
| --- | --- | --- |
| "1.3. | Kontaktadrese, tai skaitā e-pasta adrese | " |

13. Izteikt 1. pielikuma 1.10. apakšpunktu šādā redakcijā:

|  |  |
| --- | --- |
| "1.10. | Informācija, kas apliecina, ka jaunuzņēmums nodarbojas ar inovatīva produkta izstrādi, ražošanu vai attīstību |
| " |

14. Papildināt 1. pielikumu ar 1.11. apakšpunktu šādā redakcijā:

|  |  |  |
| --- | --- | --- |
| "1.11. Informācija par pieteikuma iesniedzēja mātes vai meitas sabiedrību, kurā veikts agrīnās stadijas riska kapitāla ieguldījums (ja attiecināms) | | |
| Nr. p. k. | Norādāmā informācija | |
| 1.11.1. | Sabiedrības nosaukums |  |
| 1.11.2. | Reģistrācijas numurs |  |
| 1.11.3. | Juridiskā adrese |  |
| 1.11.4. | Informācija par tirgu/tirgiem, kur sabiedrība darbojas |  |
| 1.11.5. | Iespēja pārliecināties, ka sabiedrībai nav pasludināts maksātnespējas process  (*Lūdzam sniegt informāciju par publiski ticamas informācijas iegūšanas avotu vai piekrišanu sniegt attiecīgus dokumentus pēc pieprasījuma*) |  |
| 1.11.6. | Iespēja pārliecināties, ka sabiedrības nodokļu parāds nepārsniedz 150 *euro*  (*Lūdzam sniegt informāciju par publiski ticamas informācijas iegūšanas avotu vai piekrišanu sniegt attiecīgus dokumentus pēc pieprasījuma*) | " |

15. Izteikt 1. pielikuma 3. punktu šādā redakcijā:

|  |  |  |
| --- | --- | --- |
| "3. Dalība atbalsta programmās | | |
| Nr.  p. k. | Atbalsta programmas veids | Norādāmā informācija1 |
| 3.1. | Atbalsta programmai fiksēta maksājuma veikšanai pieteiktie darba ņēmēji: | |
| 3.1.1. darba ņēmēja vārds, uzvārds, personas kods | Darba ņēmēja amats, darbības joma/kompetence, pienākumu saistība ar pieteiktās biznesa idejas īstenošanu (norādot konkrēti veicamo darba uzdevumu/risināmo problēmu) |
| 3.2. | Atbalsta programma augsti kvalificētu darba ņēmēju piesaistei: | |
|  | 3.2.1. darba ņēmēja vārds, uzvārds, personas kods | Darba ņēmēja amats, darbības joma/kompetence, pienākumu saistība ar jaunā produkta vai tehnoloģijas izstrādi, norādot konkrēti veicamo darba uzdevumu/risināmo problēmu – konkrētas pētnieciskas aktivitātes tehnoloģisku problēmu risināšanā vai jaunu vai būtiski uzlabotu produktu vai tehnoloģiju izstrādē |
| 3.3. | Darba ņēmēja iedzīvotāju ienākuma nodokļa atvieglojumi | |
| 3.3.1. darba ņēmēja vārds, uzvārds, personas kods | |

Piezīme. 1Aizpilda par katru darba ņēmēju. Ja nepieciešams, tabulu var paplašināt."

16. Papildināt 1. pielikumu ar 4.3. apakšpunktu šādā redakcijā:

|  |  |
| --- | --- |
| "4.3. Elektroniskajā *de minimis* sistēmā aizpildītās veidlapas numurs | " |

17. Izteikt 1. pielikuma 5. punktu šādā redakcijā:

"5. Es, pieteikuma iesniedzēja

|  |
| --- |
|  |
| *(pieteikuma iesniedzēja nosaukums)* |

atbildīgā amatpersona

|  |  |
| --- | --- |
|  | |
| *(amats)* | |
| , | |
| *(vārds, uzvārds)* | |
| ar parakstu apliecinu, ka: |  |
|  |  |

5.1. atbalsta programmu īstenošanas periodā viena vienota uzņēmuma līmenī tiks ievērots *de minimis* slieksnis;

5.2. piesakoties atbalsta programmai augsti kvalificētu darba ņēmēju piesaistei, jaunuzņēmums nav sniedzis nepatiesu informāciju vai tīši maldinājis Latvijas Investīciju un attīstības aģentūru vai citu Eiropas Savienības fondu administrējošu iestādi saistībā ar Eiropas Savienības fondu līdzfinansēto projektu īstenošanu;

5.3. īstenojot projektu, jaunuzņēmums nodrošinās atsevišķu ar projekta īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par gada pārskatiem un konsolidētajiem gada pārskatiem;

5.4. atbalsta periodā un trīs gadus pēc projekta īstenošanas jaunuzņēmums iesniegs pārskatus par pētniecības, attīstības un inovāciju izmaksām Centrālajai statistikas pārvaldei tās noteiktajā formā un termiņā."

18. Izteikt 2. pielikuma 1.6. apakšpunktu šādā redakcijā:

|  |  |  |
| --- | --- | --- |
| "1.6. | Faktiskā adrese, tai skaitā e-pasta adrese | " |

Ministru prezidents A. K. Kariņš

Ekonomikas ministrs J. Vitenbergs